《次韵和王仲至李审言见寄》
宋代·沈遘

相如未用尚文园，暴胜威名世已传。揽辔一时高莫挹，著书千首浩无边。

顾惭局趣何能驾，望绝骐骝不得前。圣世料材方责实，便应归泛五湖船。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。